# Andrea Duro Flores

Andrea Duro (Madrid, 14 d'octubre de 1991) és una actriu madrilenya, coneguda pels seus papers com Yolanda "Yoli" de Física o química d'Antena 3, Mara a la pel·lícula Tres metros sobre el cielo o com 'Enriqueta' a El Secreto de Puente Viejo.

## Biografia

Els seus primers passos en el món de la interpretació van tenir lloc l'any 2007, quan va participar en un parell de capítols de la sèrie "Cuestión de sexo", en el paper de Berta.L'any 2008 l'Andrea s'incorpora a la sèrie "Física o Química", amb un paper de la "Yoli", que va interpretar durant set temporades, convertint-se així en un rostre molt conegut de la pantalla petita.
L'any 2010 treballa en un episodi de la sèrie "Los Protegidos". Aquest mateix any té lloc el seu debut al cinema, en participar en un paper secundari en la pel·lícula "Tres metros sobre el cielo", dirigida per Fernando González Molina. El 2011 apareix en un documental de Canal Plus, titulat "Actrices". Comença a fer aparicions també en altres programes com "El hormiguero" o "Tal cual lo contamos", i a fer algun treball de publicitat.
Seguint amb el 2011, un any molt prolífic per a l'actriu, intervé en la seva segona i tercera pel·lícules per a la pantalla gran, "Juan de los Muertos", una comèdia de terror cubana dirigida per Alejandro Brugués, i "Des de Sitges amb terror", a les ordres del director català Jaume Figueras. En aquest any s'incorpora també a l'elenc d'actors de la sèrie "El Secreto de Puente Viejo", en que dona vida a Enriqueta, una simpàtica dona que amaga un dur passat.
L'any 2012 l'actriu va participar en tres pel·lícules, aquesta vegada amb papers principals en totes elles. Es tracta de "Promoció fantasma", del director Javier Ruiz Caldera, "Mogollón de daño", un curtmetratge en el qual treballa al costat de Javier Calvo, i "El día cero", un thriller dirigit per Fran Gas.
Malgrat la seva encara curta trajectòria en la professió, per la seva poca edat, Andrea té un parell de premis, ambdós concedits l'any 2011. Es tracta del Premi a l'actriu revelació de les arts escèniques pel seu paper a la pel·lícula '"Tres metros sobre el cielo", i del Premi a la millor actriu de televisió nacional, pel seu treball en la sèrie "Física o Química".

## Filmografia
### Cinema

| Llargmetratges Tres metros sobre el cielo (2010) Juan de los Muertos (2011) Promoció fantasma (2012) Al final todos mueren (2013) Pixel Theory (2013) En apatía secuelas del odio (2013) Por un puñado de besos(2014) Perdona si te llamo amor (2014) | Curtmetratges Mogollon de Daño(2012) El dia cero (2012) |

### Televisió

* Cuestion de sexo (2007)
* Física o química (2008-2011)
* El Secreto de Puente Viejo (2011-2012)
* Gran Hotel (2013)

## Premis

| Any | Premi | Categoria | Títol | Resultat |
| 2011 | Premis Kapital | Actriu Revelació a les Arts Escèniques | Tres metros sobre el cielo | Guanyadora |
| 2011 | Premios Magazine Estrella | Millor Actriu de la Televisió Nacional | Física o química | Guanyadora |

## Referències

* ↑ «Biografía de Andrea Duro» (en castellà). biografias. [Consulta: 7 febrer 2014].
* ↑ «EL TEATRO KAPITAL SE VISTIÓ DE GALA PARA ENTREGAR SUS PREMIOS ANUALES» (en castellà). lamontera. [Consulta: 7 febrer 2014].